PALVEKOOL
4. Igapäevane isiklik palvepaik
Tänases palvekoolis räägime, kuidas luua igapäevast palvepaika,
mis oleks su isiklik palvepaik.
Uurime ka järgmist Jumala nime, milleks on täna El Shaddai.
El Shaddai - Jumal, kes on enam kui küllaldane.
Kui õpid tundma El Shaddaid,
mõistad, et Tal on kõik, mida vajad ning Ta on enam kui külluslik.
Kas oled näiteks mõelnud lilledele, mis kasvavad kõrgel mägedes?
Kogu loodu on varustatud.
El Shaddai tahab end sulle ilmutada,
kui hakkad Teda palves otsima.
Kui Jumal end Aabrahamile El Shaddaina ilmutas,
oli see seoses lepingu sõlmimisega.
Lepingu Jumal sõlmis temaga lepingu tõotusega teda õnnistada.
Patriarhide kaudu see kõik täituski.
El Shaddai on Jumal, kellest piisab igas olukorras.
Jumal on sõlminud sinuga lepingu Kristuses,
et sul oleks samuti osa El Shaddaist.
1. Moosese 28:3 ütleb:
"Kõigeväeline Jumal (El Shaddai) õnnistagu sind,
tehku sind viljakaks ja paljuks, et sinust tuleks hulk rahvaid!"
Nii ütles Ta Aabrahamile.
Meie oleme samuti Aabrahami sugu.
Seepärast on ka meil sellest osa.
Jumal tahab sind julgustada, et sa Teda tundma õpiks.
Hakka Teda tänama kui El Shaddaid, tõsta oma hääl Ta poole:
"Isand, Sa oled kõik, mida vajan, Sa oled enam kui küll.
Isand, ma tänan Sind selle päeva eest, El Shaddai.
Puuduta mu ala, mu tööd ja mu olukorda."
Ta tahab end sulle ilmutada, El Shaddai.
Loo endale igapäevane palvepaik,
kus tuled Tema juurde ja otsid elavat Jumalat,
kellel on vastus kõigile meie väljakutsetele.
Sa tuled ja jood Tema vett.
Täidad end Tema elava veega.
Jumal tahab, et jooksid Tema ligiolust,
ülistuses ja kummarduses Teda otsides.
Minu elu muutus, kui hakkasin Teda ülistuses otsima
ja tõstsin oma käed üles Tema poole.
Hakka ka seda tegema.
Kuula võitud kristlikku muusikat
ja täna Teda, tõsta oma pilk Tema poole.
Las Ta saab sinu kiituslauluks.
Kui astud palveteenistusse nagu Paulus, Taaniel või Jeesus,
näed nagu nemad, kuidas riike ja rahvaid raputati.
Imed sündisid.
Kuid nende saladus
oli nende isiklikus palvepaigas Jumala ees.
Me oleme ka harjumuste inimesed.
Tahan anda sulle täna praktilist nõu.
Võibolla oled võtnud mõne päeva koos Jumalaga, kuid lõpetanud.
Harjumuse jõud nõuab 21 päeva.
Julgustan sind võtma 21 päeva järjest, kus otsid Teda vara.
Peale 21 päeva saab sellest sinu harjumus ja on su sees.
Siis seisate sina ja harjumus üheskoos vastuseisule vastu.
Muidu on harjumatus kaks ühe vastu.
Võta 21 päeva, et saavutada läbimurre ja otsida Teda.
Taaniel oli Paabeli maailmasüsteemi vang.
Ta keeldus söömast ebajumalate toitu.
Tal lubati paastuda 10 päeva ja ta oli pärast tugevam kui teised.
Taanieli 1:20 ütleb,
et ta oli 10 korda targem kui kõik ennustajad
ja okultismi praktiseerijad kuninga ümber,
kui nad teda küsitlesid.
Luuka 6:12-13 näeme Jeesust:
"Aga neil päevil sündis, et Jeesus läks mäele palvetama
ja veetis kogu öö Jumalat paludes.
Ja kui valgeks läks, kutsus ta oma jüngrid enese juurde
ja valis nende seast kaksteist.."
Jeesus eraldus ja otsis oma taevast Isa.
Kui Ta palvetas, sai Ta nimed, kelle Ta pidi välja kutsuma.
Kui Jeesus eraldus üksindusse, mõistsid jüngrid,
et Tema teenistuse saladus peitus selles.
Paljudes kohtades öeldakse, et kui Ta tuli, said kõik terveks.
Paljud said vabaks ja Jumala riik tuli väega, mitte ainult sõnades.
Nii et kui sa otsid Teda ja pöördud Ta poole
siis saad osa Püha Vaimu ligiolust ja Tema plaanidest.
Paulus oli jumalamees, kes palvetas väga palju.
Olen uurinud ja õppinud Uut Testamenti ning näinud,
et umbes 95-98% palveist on seal koguduste ja usklike eest,
et nad käiksid koos Jumalaga ning otsiksid Isa.
Me ei saa ainult aidata inimesi maailmas ja kirikus
vaid me peame kõigepealt pöörduma Isa poole
ja jooma Tema Vaimust ja Tema elust,
et meil oleks, mida teistele välja jagada.
Selles seisneb ka meie võitlus.
Paulus palvetab Koloslastele 1:9-12:
"Seepärast ei ole ka meie.. lakanud teie eest palvetamast
ega palumast, et teid täidetaks tema tahtmise tundmisega
kogu tarkuses ja vaimulikus mõistmises,
et te käiksite Issanda vääriliselt talle kõigiti meeldida püüdes,
kandes vilja igasuguses heas töös ja kasvades Jumala tundmises.."
Siin näeme, kuidas Paulus palvetab järjepidevalt.
Võid palvetada samade salmide alusel,
kus Paulus mitmes oma kirjas palvetab.
Paulus nägi oma kristlase-elus nii palju vilja.
Ta jätkab salmis 11:
"..ning saaksite vägevaks kogu väega tema kirkuse tugevust mööda."
Kas vajad tugevust?
Ta tahab anda tugevust vastupidavuseks.
"..kõigeks püsivuseks ja pikaks meeleks, rõõmuga tänades Isa,
kes teid on teinud kõlblikuks osa saama pühade pärandist
valguse riigis."
Paulus mõistis, mida tähendab murda läbi
ja palvetada uute kristlaste ja koguduste eest,
et Jumala riik tuleks esile.
Ta töötas ka linnas ja õpetas õhtuti.
Kui ta seda tegi, asjad toimusid.
Mootor selle taga oli tema palveelu.
Noor Saamuel hakkas ka Jumalat otsima.
Ta hakkas kuulama ja mõistma Jumala häält.
Kui 70 läkitatud jüngrit tulid tagasi Jeesuse juurde,
ütlesid nad, et isegi kurjad vaimud alistusid neile Tema nime pärast.
Luuka 10:18-19 ütleb Jeesus:
"Ma nägin saatanat kui välku taevast maha langevat.
Vaata, ma olen andnud teile meelevalla
kõndida.. vaenlase kogu väe peal."
Sina kui kristlane oled üle, mitte all.
Matteuse 18:18 ütleb:
"..mis te iganes kinni seote maa peal, on seotud ka taevas,
ja mis te iganes lahti päästate maa peal,
on lahti päästetud ka taevas."
Jumal tahab, et sul oleks kodus oma tugitool.
Rääkisin ükskord ühe 15-a noormehega.
Ütlesin, et kui tal pole oma palve-tugitooli, kindlat paika
ega kindlat kellaaega, siis see on saladus, kuidas leida Jumalat.
Kindel kellaaeg, kindel paik ja oma tugitool.
"Kui sul pole oma tugitooli,
siis las isa ostab sulle kasutatud asjade poest."
Isa ostiski talle selle tugitooli.
Pool aastat hiljem kuulsin, et selle 15-aastase elu muutus.
Ta palvetab nüüd koos oma isaga ning tal on oma palve-tugitool.
Sea endale sisse üks paik, palve-tugitool või palvetada
ja harjuta end 21 päeva jooksul otsima elavat Jumalat.
Sinu elu ja Jumala riigi valgus peab hakkama paistma läbi sinu.
Jumal õnnistagu sind, kui otsid Teda ülistuses ja palves.
Nüüd on aeg saate lõpu-ülesandeks.
Julgustan sind astuma samme, et oma palveelus ja -töös kasvada.
Rääkisin 21 päevast ja harjumuse jõust.
Esitan sulle väljakutse, et sa 21 päeva jooksul,
alates tänasest või homsest, ärkad kas kell 6 või 6:30
ja otsustad, kui kaua veedad Jumalaga koos aega.
Pane mängima värske, võitud ülistusmuusika ja alusta tänust,
et usk ärkaks ja siis palveta Sõna järgi, näiteks Psalm 23.
Varsti näed, kuidas usk täidab su südame.
Julgustan sind neid samme astuma.
Tahan ka uuesti mainida Jumala nime, millest rääkisime.
El Shaddai, Jumal, kes on enam kui küllaldane.
Õpi Teda tundma ja uuri selle nime tähendust.
Täna Teda, õpi Teda tundma sellel nädalal
kui El Shaddaid, kes on enam kui küllaldane.
Palvetame koos.
Isa, ma tänan, et El Shaddai ilmutab end igale vaatajale.
Sul on leping igaühega, kes meid praegu vaatab.
Me ei pöördu teiste jumalate poole vaid meil on Sinuga vereleping
ja Sina tahad anda meile kõik, mida me vajame.
Sa oled enam kui küllaldane.
Õnnista ka meie hommikust palvepaika,
kus me otsime Sind, et kogeda läbimurret.
21 päeva, et murda läbi.
Aamen.
Õnnista iga palvetajat, kes seda kuuleb. Aamen.
Olen Patrik Sandberg.
Juhatan rahvuslikku palveliikumist Rootsis.
TV ja meedia on suurepärane vahend
risti ja Jeesuse Kristuse ususõnumi vahendamiseks.
Sul on võimalus seda tähtsat tööd toetada.
Kui soovid jõuda järgmise põlveni, saada oma annetus.
Ära enam oota vaid ühine meiega juba täna.
Külva oma annetus Taevas TV7 töösse.
Jumal õnnistagu sind.
Tõlge: Riina Aasa